*د شمال زون د خپرونو مدیر له لوری د بلخ څانګې د ځوانانو او رضاکارانو ښوونیزمرکز(۵۰) تنه رضاکارانو او زده کوونکو ته نشراتی غونډه ترسره شوه!* ورځ: سه شنبه نېټه: ۱۴۴۵/۱۱/۲۶ لومړی غونډه د ښاغلی قاری عبدالباسط فیاض له لوری د قرآن کریم په څو مبارکو آیاتونو سره پیل شوه. وروسته له هغه د افغانی سرې میاشتې د شمال زون د عملیاتی چارو مرستیال ښاغلی مولوی عبیدالله زبیر، د یاد زون د ځوانانو او رضاکاران لوی مدیر ښاغلی فضل الله فائز او د بلخ څانګې د ځوانانو او رضاکارانو ښوونیز مرکز مدیر ښاغلی محمد نوید حسام هر یو په خپل وار سره؛ د علم د ارزښت په اړه خبرې وکړې. ورپسې بیا د شمال زون د خپرونو لوی مدیر لخوا د سرې میاشتې اوه ګونی بنسټیز اصول د اسلام له نظره په بشپړ ډول تشریح شول. د یادولو وړ ده چې د نشراتی جلسې په پای کې د یاد ښوونیز مرکز رضاکارانو او زده کوونکو د موضوع په تړاو بېلابېلې پوښتنې وکړې چې د نشراتو مدیر له لوری ځواب شوې. والسلام #: د شمال زون د خپرونو لوی مدیریت